​כמידי שנה, פתח המתנ"ס המקומי גם במהלך חודש פברואר האחרון את כיתות הלימוד להורי התלמידים והזמין אותם להצטרף לחוויית הלימוד של ילדיהם.
בין הכיתות שנפתחו להשתתפות ההורים, היו שיעורי האימון של קבוצות המתעמלות בלהקת אורות טירת כרמל. במהלך השיעור, קיימו החניכים והחניכות אימון משותף עם ההורים שהוזמנו לעלות על המזרנים ולהתמתח. החוויה המשותפת ריגשה מאד את ההורים שאמרו בסוף השיעור שהם מבינים עכשיו הרבה יותר טוב עד כמה העבודה המקצועית בחוג אינה מובנת מאליה וברמה גבוהה. במהלך השיעור, ההורים עבדו בזוגות עם הילדים, צילמו והצטלמו וצפו בילדיהם מתכוננים להופעה בבמה המרכזית באירוע העדלאידע העירוני.